Source: http://www.bihon.ro/au-facut-instructie-cu-dinamo-3/2135673
Timestamp: 2019-03-20 13:30:45+00:00

Document:
Au făcut instrucţie cu Dinamo - BIHON
Au făcut instrucţie cu Dinamo
la	27. octombrie 2018 18:39	 Reactualizat la:	 28. octombrie 2018 13:57
Vicecampioana CSM Digi s-a impus la scoruri concludente în „dubla” cu dinamoviștii.
CSM Digi a câştigat cu scorurile de 11-4 (3-0, 2-2, 2-1, 4-1), respectiv 12-7 (3-1, 3-1, 4-1, 2-4) meciurile cu Dinamo Bucureşti, contând pentru etapa a treia a Superligii Naţionale de polo. Victoriile orădenilor au fost categorice, iar CSM Digi a lăsat o bună impresie, trecând cu bine peste primele examene mai dificile din actuala ediţie. Gazdele s-au desprins rapid pe tabela de marcaj în ambele partide, nelăsāndu-le dinamoviştilor prea multe şanse. În ultimele sferturi ale celor două meciuri, antrenorul Dorin Costrăş a trimis în bazin mai mulţi jucători tineri, rulând toţi componenţii lotului.
„Am făcut două meciuri bune, cred eu, în condiţiile în care nu le-am lăsat prea multe şanse adversarilor. Mă bucur că am putut să folosesc şi tinerii din lot, care au dat un randament bun. Ne-am propus să controlăm jocurile, să mergem șa șapte-opt goluri peste ei și apoi să putem introduce jucătorii tineri, ceea ce am și reușit de altfel. Am fost peste Dinamo atât la capitolul pregătire fizică, dar și la calitate tehnică individuală. Pentru noi a fost test util, dar trebuie să ne gândim că vor urma meciuri și mai dificile, cu Corona Sportul Studențesc și mai ales cu Steaua. Avem încă mult de muncit, trebuie să facem tot ce putem pentru a crește în continuare în valoare”, a afirmat antrenorul Dorin Costrăş. Etapa viitoare, CSM Digi va juca în deplasare cu Politehnica Cluj-Napoca.
CSM Digi Oradea – Dinamo București 11-4 (3-0, 2-2, 2-1, 4-1) și 12-7 (3-1, 3-1, 4-1, 2-4)
CSM Digi: Zivojinovic, Gavriş – portari; Vancsik 1+2 goluri marcate, Dobre, Costa 3+2, Adachi 2+2, R. Szabó 2+2, Popoviciu, Kováts 0+1, Gergelyfi 1+0, R. Georgescu 1+0, Grummy, Remeş, Czenk 1+2, N. Ilisie 0+1. Antrenor: Dorin Costrăş. Secund: Ciprian Câmpianu
Dinamo: Abrudan, Mihăluță – portari; Buică 0+2, Filotti, Albu 0+1, Combrat, Drăghici, Dragomirescu 1+1, Demeter 1+1, Iliescu, Teohari 1+1, Bota, Vrânceanu 1+0, Fornea. Kari 0+1. Antrenor: George Georgescu. Secund: Bertini Nenciu
Arbitri: Mihnea Alexandrescu (Cluj-Napoca), Brosovszki Attila (Arad)
Taguri: csm digi oradea, Dinamo Bucureşti, oradea, polo

References: CSM 

CSM 
 CSM 
 CSM 

CSM 

CSM 
 csm